Ομάρ Ναμπέρ

Ο Ομάρ Ναμπέρ (πραγματικό όνομα Ομάρ Καρίμ Ναμπέρ, 7 Ιουλίου 1981) είναι Σλοβένος τραγουδιστής και συνθέτης. 

Γεννήθηκε στη Λιουμπλιάνα της τότε Γιουγκοσλαβίας, σημερινή Σλοβενία. Από πατέρα με Ιορδανική καταγωγή και μητέρα Σλοβενή. 

Εκπροσώπησε τη Σλοβενία στην Eurovision το 2005 με τραγούδι που συνέθεσε ο ίδιος, το "Stop". Απέτυχε ωστόσο, να προκριθεί στον τελικό. Κυκλοφόρησε το 2005 άλμπουμ με τον τίτλο "Omar", το 2006 πραγματοποίησε περιοδείες στη χώρα του και στο εξωτερικό και, το 2007 κυκλοφόρησε το δεύτερο άλμπουμ του υπό τον τίτλο "Kareem" με το τότε συγκρότημά του. 

Είχε συμμετάσχει σε μία σειρά από προκριματικούς γύρους της χώρας του για την εκπροσώπηση στην Eurovision. Το 2009 με το τραγούδι "I Still Carry On", το 2011 με το τραγούδι "Bistvo skrito je očem", το 2014 με το τραγούδι "I Won't Give Up" καθώς και επίσης σε ελβετικό προκριματικό γύρο το 2016 με το τραγούδι "Take Me Far".

Το 2017 κέρδισε τη σλοβενική εθνική επιλογή ("EMA 2017") με το τραγούδι "On My Way". Εκπροσώπησε τη Σλοβενία στην Eurovision το 2017, στο Κίεβο.

Παραπομπές

Εξωτερικοί σύνδεσμοι
 Επίσημη ιστοσελίδα καλλιτέχνη

Σλοβένοι τραγουδιστές
Διαγωνισμός Τραγουδιού Eurovision 2017